| Medaljeoversikt |
| --- |
| Konkurrerte for Norges flagg Norge |
|  i skihopping:  |
| Skihopp Verdensmesterskap |
| Sølv | 2023 Planica | Mikslag |
| Bronse | 2019 Seefeld | Lagkonkurranse |
| Bronse | 2019 Seefeld | Mikslag |
| Bronse | 2021 Oberstdorf | Lagkonkurranse |
| Bronse | 2023 Planica | Normalbakke |
| Bronse | 2023 Planica | Lagkonkurranse |
| Skihopp Norgesmesterskapet på ski |
| Sølv | 2015 Trysil | Liten bakke |
| Sølv | 2017 Hamar | Liten bakke |
| Sølv | 2022 Oslo | Storbakke |
| Bronse | 2016 Tolga | Liten bakke |
| Bronse | 2018 Oslo | Normalbakke |
| Langrenn Junior-VM |
| Gull | 2018 Kandersteg | Mikslag |
| Bronse | 2018 Kandersteg | Normalbakke |
| De olympiske ringer Vinter-OL for ungdom |
| Sølv | Lillehammer 2016 | Kombinert mixlag |
|  i kombinert:  |
| kombinert Norgesmesterskapet på ski |
| Gull | 2015 Trysil | Kombinert (uoff.) |
| Gull | 2017 Hamar | Kombinert |
| Sølv | 2016 Tolga | Kombinert |

**Anna Odine Strøm** (født 17. april 1998 i Alta) er en norsk skihopper som representerer Alta Idrettsforening.

Karriere
--------

Strøm debuterte internasjonalt som 13-åring i kontinentalcupen den 18. februar 2012 i Liberec, men ble diskvalifisert grunnet en ødelagt glidelås i hoppdressen.

Hun tok sin første pallplass i kontinentalcupen med tredjeplass i Tveitanbakken i Notodden den 14. desember 2013 bak lagvenninnene Anette Sagen og Gyda Enger, og fulgte opp med en ny tredjeplass i Lahtis tre måneder senere bak tyskerne Juliane Seyfarth og Anna Häfele.

I mellomtiden ble Strøm tatt ut til å delta under Junior-VM på ski 2013 i Liberec, der hun endte på 38.-plass i den individuelle konkurransen og to dager senere endte rett utenfor pallen på fjerdeplass i lagkonkurransen med Gyda Enger, Jenny Synnøve Hagemoen og Maren Lundby.

7. desember 2013 debuterte hun i verdenscupen i skihopping i Lysgårdsbakkene på Lillehammer, hvor hun akkurat ikke nådde finaleomgangen med en 34.-plass. Snaut to måneder senere endte Strøm på ellevteplass under Junior-VM på ski 2014 i Val di Fiemme, mens lagvenninnen Maren Lundby tok bronse.

Under Junior-VM på ski 2015 i Almaty endte Strøm som beste nordmann med femteplass, og ble derfor tatt ut i den norske troppen til Ski-VM 2015 i Falun.

Hun deltok i Vinter-OL for ungdom 2016. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk hun sølv sammen med Vebjørn Hegdal, Einar Lurås Oftebro, Marius Lindvik og Martine Engebretsen. I tillegg kom hun på sjetteplass individuelt, og sjetteplass i konkurransen for mikslag.

Under Junior-VM på ski 2018 i Kandersteg vant hun gull i konkurransen for mikslag, sammen med Silje Opseth, Fredrik Villumstad og Marius Lindvik. Hun tok også bronsemedalje i den individuelle konkurransen.

Under VM 2019 i Seefeld hoppet Strøm på det norske laget som tok bronse i lagkonkurransen. De øvrige på laget Ingebjørg Saglien Bråten, Silje Opseth og Maren Lundby.

Under VM 2021 i Oberstdorf ble hun nummer 19 i normalbakkerennet og nummer 27 i storbakkerennet. Hun hoppet på det norske laget som tok bronse i lagkonkurransen for kvinner.

Under Vinter-OL 2022 i Beijing, ble hun nummer 15 i normalbakkerennet.

Verdenscupseire
---------------

| Nr. | Dato | Sted | Bakkestørrelse |
| --- | --- | --- | --- |
| **1.** | 31. desember 2022 | Slovenias flagg Ljubno | HS94 |
| **2.** | 29. januar 2023 | Tysklands flagg Hinterzarten | HS111 |
| **3.** | 18. februar 2023 | Romanias flagg Rasnov | HS97 |
| **Verdenscupseiere totalt: 3**  *Oppdatert per 6. mars 2023* |

Referanser
----------

1. ↑   www.skiforbundet.no[Hentet fra Wikidata]
2. ↑  «Maks uflaks i debuten». Altaposten. 20. februar 2012. Arkivert fra originalen 15. februar 2015. Besøkt 15. februar 2015.
3. ↑  «10 hoppere til VM». Norges Skiforbund. 10. februar 2015. Arkivert fra originalen 14. februar 2015. Besøkt 14. februar 2015.
4. ↑  Resultater Jr.VM 2018 Arkivert 5. februar 2018 hos Wayback Machine. FIS
5. ↑  Hjellen, Bjørnar; Sveen, Fredrik; Gukild, Emil (26. februar 2019). «Norge tok historisk hoppmedalje: – Denne bronsen betyr veldig mye for meg». *NRK*.
6. ↑  «Ski Jumping - Results Book» (PDF). Arkivert fra originalen (PDF) 16. februar 2022. Besøkt 25. februar 2021.

Eksterne lenker
---------------

* (en) Anna Odine Strøm – Olympics.com Rediger på Wikidata

* (en) Anna Odine Strøm – Olympedia Rediger på Wikidata

* (en) Anna Odine Strøm – FIS (kombinert) Rediger på Wikidata

* (en) Anna Odine Strøm – FIS (skihopping) Rediger på Wikidata

* (pl) Anna Odine Strøm – skijumping.pl Rediger på Wikidata
* (en) Profil hos ungdoms-OL 2016 Arkivert 18. februar 2016 hos Wayback Machine.